In nomine sanctæ  individuæ Trinitatis, KAROLUS gratiâ Dei Rex. Si locis divinis cultibus mancipatis, ac servorum Dei necessitatibus emolumentum regiæ celsitudinis exhibemus, profuturum nobis hoc ad præsentem vitam feliciùs transigendam,  ad futuram beatitudinem faciliùs obtinendam, nullatenus dubitamus. Quocircà noverit omnium sanctæ Dei Ecclesiæ fidelium, nostrorúmque præsentium ac futurorum industria, quoniam intimante Geilone venerabili Abbate, ad notitiam nostræ celsitudinis venit, quia monachi beatæ  intemeratæ, sempérque Virginis Mariæ, inclitíque Confessoris Christi Filiberti, non habentes locum quietudinis: reliquias præfatæ Dei Genitricis, corpúsque jamdicti Confessoris, paganorum truculentos impetus sugientes, per diversa loca vectitando deportarent. Et ideò nos ad amorem Dei  præfatorum sanctorum patrocinia, æternæque remunerationis præmium, necnon  elemosinam domni  genitoris nostri HLudovvici piissimi Augusti,  inclitæ genitricis nostræ Judith, ac pro salute nostrâ, carissimæque conjugis,  prolis, memoratæ Dei Genetrici Mariæ, ac almifico Christi Confessoris Filiberto Herensi, necnon  Geiloni venerabili Abbati, congregationíque sibi commissæ, abbatiam sancti Valeriani Martyris, quæ est in pago Cavilonensi, super fluvium Sagonnam, ubi etiam idem venerabilis Martyr corpore quiescit:  castrum Trenorchium quod est ex eâdem abbatiâ, seu  omnes res quæ olim à fidelibus Christianis prædicto Martyri conlatæ sunt, quolibet modo inde abstractæ sint:  Turnucium villam, cum familia utriúsque sexus,  omni re ad se pertinente:  Bisiacum villam quæ est in pago Lugdunensi, quam tenet Ingelgarius, cum mancipiis,  omni re ad se pertinente:  Subtriacum villam quæ est in pago Geniviso, cum mancipiis  omni re ad se pertinente:  Caciacum villam quæ est in pago Belzinensi, cum mancipiis,  omni re ad se pertinente, cum omni integritate  plenitudine æternaliter ad habendum  jure ecclesiastico possidendum condonamus,  condonando concedimus. Condonamus etiam sacratissimæ Virgini Mariæ, beatissimóque Confessori Filiberto, ad restaurationem loci superiùs dicti, ob deprecationem Bosonis Comitis, carissimi nostri, pro elemosinâ nostrâ, ac dulcissimæ conjugis, sive ejusdem Bosonis, cellam S. Romani quæ est in pago Matasconensi, super fluvium Sagonnam, cum ecclesiis, villis, mancipiis utriúsque sexus,  cum omni re ad se pertinente: eo videlicet modo  tenore, ut præfati sancti  præfatus Abba Geilo, suíque successores has res perpetualiter habeant atque possideant. Statuimus etiam ut præfatus locus caput habeatur omnium rerum quæ ei à nobis, aut à fidelibus Christianis olim collatæ sunt,  omnia hæc loca: id est, Asinarias, quæ sunt in pago Sanctonico, cum omni suâ integritate:  in Pictavensi territorio cellam sancti Prudentii, cum omni suâ integritate:  in pago Andegavensi Conoltum cum omni suâ integritate:  in pago Cenomannico Bussiolium cum omni suâ integritate, memorato loco deserviant in monachorum usibus,  pauperum necessitatibus. Cæterùm eidem congregationi licentiam concedimus; de se semper eligendi Abbatem secundùm regulam sancti Benedicti, sicut hactenus tempore patris, avíque nostri semper habuerunt. Annualem quoque mercatum per dies quatuor, Missâ sancti Filiberti de transitu, ut monachi habeant concedimus. Sancimus autem ut omne toloneum ipsius mercati ipsi monachi habeant,  super hoc à nullâ judiciariâ potestate impediantur, aut inquietentur in aliquo. Immunitatem quoque sexcentorum solidorum, quam genitor meus HLudovvicus, Augustus,  Karolus avus meus Imperator,  proavus Pipinus eis concesserunt concedimus atque indulgemus. Cujus immunitatis infractor, sexcentorum solidorum culpabilis judicetur;  quicquid exinde jus fisci nostri sperare poterat, luminaribus ipsius Ecclesiæ totum concedimus. Nos autem præcipimus, ut nullus nostrorum, vel successorum nostrorum, Comes, aut Vicecomes, seu Vicarius aut Missus discurrens, in prædictâ immunitate à nobis,  antecessoribus nostris, HLudovici, Karoli, atque Pipini, seu  antecessorum illorum, confessa, exquirere aut mansionaticum, aut paratam, aut parafredum, aut eulogias præsumat: neque præsumat horum quispiam, ab eorum servis, colonis, seu francis super eorum terram commanentibus, exigere in publicis mercatis, sive de fratrum negotiis, sive de suis, toloneum, aut ullam redibitionem, seu exactionem. Neque in mari, aut Rhodano, seu Sagonnâ, aut Dou, vel cæteris fluminibus navigantibus, aut littoribus, commorantibus requirere audeat; aut præsumat, aut navaticum, aut cespitaticum, aut salutaticum, aut pontaticum, neque in terrâ rotaticum. Unde hoc celsitudinis nostræ præceptum fieri, prædictóque Geiloni Abbati dari jussimus, per quod ipse, suíque successores, memoratas res quas modo concedimus,  de præterito concessas habemus, jure perpetuo teneant atque possideant. Ut autem hæc nostri munificentiæ largitio, in Dei nomine firmitatis obtineat vigorem, manu nostrâ propriâ eam firmavimus,  bullis nostris subinsigniri jussimus. Signum KAROLI gloriosissimi Regis. Ebbo Presbyter ad vicem Gosleni recognovit  subscripsit. Data XIIII. Kalendas Aprilis, Indictione VIII. anno XXXV. regnante Karolo gloriosissimo Rege,  in successione regni HLotharii, anno VI. Actum sancto Dionysio in Dei nomine feliciter, amen, amen.